Θωμάς Πέρσι, 7ος κόμης του Νορθάμπερλαντ

Ο **Μάρτυρας Θωμάς Πέρσι, 7ος κόμης του Νορθάμπερλαντ και 1ος βαρόνος του Πέρσι** (1528 - 22 Αυγούστου 1572), 7ος Κόμης του Νορθάμπερλαντ (1557 - 1572) ήταν μεγαλύτερος γιος του ευγενούς Θωμά Πέρσι και της Ελεονώρας Χαρμποτάλ, κόρη του Γυισκάρδου Χαρμποτάλ. Ο Θωμάς ήταν ένας από τους αρχηγούς της *"Επανάστασης του βορρά"* με στόχο την Καθολική βασίλισσα Ελισάβετ Α΄ της Αγγλίας, εκτελέστηκε για προδοσία και αγιοποιήθηκε αργότερα από την Καθολική εκκλησία. Ο θείος τού Θωμά ήταν ο Χένρι Πέρσι, 6ος κόμης του Νορθάμπερλαντ που είχε ρομαντική σχέση με την Άννα Μπολέυν πριν γίνει σύζυγος του Ερρίκου Η΄ της Αγγλίας. Ο πατέρας του εκτελέστηκε στις 2 Ιουνίου 1537 στο Τιμπίρν για την συμμετοχή του στο Προσκύνημα της Χάριτος όταν ο Θωμάς ήταν 8 ετών, θεωρείται επίσης Άγιος και Μάρτυρας. Ο Θωμάς και τα αδέλφια του μπήκαν από την μητέρα τους στην κηδεμονία του Σερ Θωμά Τέμπεστ.

## Αποκατάσταση των αξιωμάτων του

Όταν ο Θωμάς Πέρσι ενηλικιώθηκε (1549) το Κοινοβούλιο πέρασε πράξη για την *"αποκατάσταση του αίματος του Σερ Θωμά Πέρσι"*, στέφτηκε ιππότης και τρία χρόνια αργότερα η Μαρία Α΄ της Αγγλίας τον αποκατέστησε στα εδάφη και τους τίτλους του. Επέστρεψε στο Κοινοβούλιο της Αγγλίας τον Νοέμβριο του 1554 σαν μέλος του Κοινοβουλίου του Γουέστμορλαντ. Ο Θωμάς Πέρσι ανακηρύχτηκε κυβερνήτης στο *κάστρο του Προύντχο*, πολιόρκησε και κατέλαβε το *κάστρο του Σκάρμπορω* που το κυρίευσαν οι επαναστάτες (1557). Πήρε σε ανταμοιβή τον τίτλο του κόμη του Νορθάμπερλαντ και τις βαρονείες του Πέρσι, του Πόινινγκς, του Λούκι, του Μπράιαν και του Φίτζπαν, αποκαταστάθηκε πλήρως την 1 Μαΐου 1557. Μεταφέρθηκε στο Ουιτχαλ με μια μεγαλοπρεπή πομπή και σύντομα έγινε *Γενικός Φύλακας όλων των Μαρς* με καθήκον την υποστήριξη των συνόρων από τους Σκωτσέζους.

## Βασιλεία Ελισάβετ Α΄

Με την άνοδο της Ελισάβετ Α΄ ο ίδιος που ήταν πιστός στην Καθολική εκκλησία παρέμεινε στον βορρά ενώ η βασίλισσα πέρασε στο Κοινοβούλιο τα πρώτα σκληρά μέτρα εναντίον των Καθολικών. Η Ελισάβετ συνέχισε να του δείχνει εύνοια και έγινε μέλος του Τάγματος της Περικνημίδας (1563). Παραιτήθηκε από την Φύλαξη των Μαρς και ζούσε στον νότο αλλά οι μεγάλες διώξεις της Ελισάβετ εναντίον των Καθολικών οδήγησαν τους Καθολικούς του βορά σε συνωμοσία εναντίον της, κυκλοφόρησαν φήμες ότι ήθελαν να ανατρέψουν την Ελισάβετ και να ανεβάσουν στον θρόνο την Μαρία Α΄ της Σκωτίας. Ο Θωμάς Πέρσι συμμάχησε με τον Κάρολο Νέβιλ, 6ο κόμη του Γουέστμορλαντ που ανήκε στην Οικογένεια Νέβιλ τους παλιούς μεγάλους του αντιπάλους εναντίον της Ελισάβετ, έγραψαν γράμμα στον πάπα για να ζητήσουν την συμβουλή του αλλά πριν φτάσει το γράμμα η επανάσταση ξέσπασε.

## Θάνατος

Μετά την αποτυχία της *"Επανάστασης του βορρά"* ο Θωμάς δραπέτευσε στην Σκωτία, συνελήφθη από τον κόμη του Μόρτον έναν από τους Σκωτσέζους ευγενείς και παραδόθηκε τρία χρόνια αργότερα στην Αγγλική κυβέρνηση για 2.000 λίρες. Μεταφέρθηκε στις 22 Αυγούστου 1572 στην Γιορκ και αποκεφαλίστηκε σε δημόσια εκτέλεση αφού πρώτα αρνήθηκε πρόταση να του χαριστεί την ζωή αν ασπαστεί τον Καθολικισμό. Το αποκεφαλισμένο πτώμα του τάφηκε στην εκκλησία του Σαιν Κράχ στην Γιορκ που είναι σήμερα κατεδαφισμένη. Η σύζυγος του επέζησε μετά τον ίδιο όπως και οι τέσσερις κόρες του, ο γιος του πέθανε πρόωρα χωρίς απογόνους και η κομητεία πέρασε στον μικρότερο αδελφό του Χένρι Πέρσι, 8ο κόμη του Νορθάμπερλαντ.
Αγιοποιήθηκε στις 13 Μαίου 1895 από τον πάπα Λέων ΙΓ΄ και εορτάζεται ετησίως στις επισκοπές του Χέξαμ και του Νιούκασλ στις 14 Νοεμβρίου.

## Οικογένεια

Με την σύζυγο του Άννα Πέρσι, κόμισσα του Νορθάμπερλαντ, κόρη του Χένρι Σόμερσετ, 2ου κόμη του Γούστερ (1558) απέκτησε :

*Θωμάς Πέρσι, βαρόνος του Πέρσι (πέθανε το 1560)
*Ελισάβετ Πέρσι, σύζυγος του Ριτσαρντ Γβουτροφ του Γόλι του γιου του Φραγκίσκου Γβουτροφ
*Ιωάννα Πέρσι, σύζυγος του λόρδου Χένρι Σέιμουρ, του μικρότερου γιου του Εδουάρδου Σέιμουρ, 1ου δούκα του Σόμερσετ και της Άννας Στάνχοουπ
*Λούκι Πέρσι, σύζυγος του Εδουάρδου Στάνλει του *κάστρου του Τόνγκ* του γιου του Σερ Θωμάς Στάνλει και της Μαργαρίτας Βερνόν
*Μαρία Πέρσι (1570 - 1643), μοναχή, ίδρυσε την Βενεδικτιανή Νταμ στην Περιοχή των Βρυξελλών από την οποία κατάγονται όλες οι Βενεδικτιανές μονές στην Αγγλία.

## Παραπομπές


## Πηγές
*Burton, Edwin. "Bl. Thomas Percy." The Catholic Encyclopedia Vol. 14. New York: Robert Appleton Company, 1912. 19 July 2016
*Herbermann, Charles, ed. (1913). "Bl. Thomas Percy". Catholic Encyclopedia. New York: Robert Appleton.
*Granger, James. A biographical history of England: from Egbert the Great to the revolution

## Εξωτερικοί σύνδεσμοι

*Θωμάς Πέρσι

Κατηγορία:Οικογένεια Πέρσι
Κατηγορία:Τάγμα της Περικνημίδας
Κατηγορία:Κόμητες του Νορθάμπερλαντ